
Szentendre Város Önkormányzat Képviselő-testületének

2023. február 22-i üléséről készült jegyzőkönyvéből

30.
Előterjesztés a RenoHUb projekten belül megvalósuló RenoPont Energetikai Otthonfelújítási Központ megnyitására vonatkozó, az Energiaklub Szakpolitikai Intézet és Módszertani Központ Egyesülettel és a Magyar Energiahatékonysági Intézettel Nonprofit Közhasznú Kft.-vel (MEHI) kötendő együttműködési megállapodással kapcsolatos döntés meghozataláról

Előadó: Fülöp Zsolt polgármester
Szentendre Város Önkormányzat Képviselő-testületének

37/2023. (II.22.) Kt. sz. határozata:

Szentendre Város Önkormányzat Képviselő-testülete úgy dönt, hogy

1. Szentendre Város Önkormányzat csatlakozik a „RenoPont Energetikai Otthonfelújítási Központ” kampányhoz;

2. felhatalmazza a Polgármestert az Energiaklub Szakpolitikai Intézet és Módszertani Központ Egyesülettel és az Magyar Energiahatékonysági Intézet Nonprofit Közhasznú Kft.-vel kötendő együttműködési megállapodás aláírására a határozat melléklete szerinti tartalommal; 
3. a „RenoPont Energetikai Otthonfelújítási Központ” kampány irodájának kijelöli Szentendre Város Ügyfélszolgálat, 2000 Szentendre, Dunakorzó 25. szám alatti épületében található fszt. 13,3 m2 nagyságú  helyiséget, melynek működéséhez szükséges üzemeltetési és egyéb költséget - bruttó 220.000 Ft összeget - az Önkormányzat 2023. évi költségvetésében biztosít;

4. felkéri a Polgármestert, hogy a határozat 2. pontjában meghatározott tanácsadó pont működéséhez energetikai szakértővel kössön szerződést 2023. március 01-től 2023. december 31-ig szóló időszakra vonatkozóan összesen bruttó 1.340.000 Ft/10 hónap keretösszeg erejéig;
5. kötelezi az együttműködő partnert a tevékenységéről való komplex beszámoló előterjesztésére az egész tevékenységi időszakot illetően, legkésőbb a Képviselő-testület 2024. január havi soros ülésén.

Felelős: Polgármester

Határidő: 1-4. pont: azonnal 

         5. pont: 2024. januári képviselő-testületi ülés    
  A végrehajtásért közvetlenül felelős: Városfejlesztési és Vagyongazdálkodási Iroda, 
    Pénzügyi Iroda

 K. m. f.

Fülöp Zsolt  s. k.
dr. Schramm Gábor s. k.


polgármester
jegyző
Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Pályázati ügyintéző – intézkedésre

4. Pénzügyi Iroda, Irodavezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. február 23.
Simor Györgyné
jegyzőkönyvvezető
PAGE  
2

